open-index/open-wikipedia-markdown huggingface dataset:
Cultura de Golasecca

A **cultura de Golasecca** (entre os séculos -IX e -IV) foi unha cultura arqueolóxica da Idade de Bronce tardía e a Idade de Ferro temperá desenvolvida no norte de Italia, cuxos sitios arqueolóxicos foron escavados en Golasecca na provincia de Varese, Lombardía, onde, na área de Monsorino a principios do século XIX, o abade Giovanni Battista Giani fixo os primeiros descubrimentos dunhas cincuenta tumbas con olaría e obxectos de metal.

A evidencia material da cultura está espallada nunha ampla área de 20&nbsp;000 km² ao sur dos Alpes, entre os ríos Po, Serio e Sesia, e limitada polo norte polos pasos alpinos.

## Fases 
A continuación amósanse as diferentes fases da cultura de Golasecca:

#Cultura de Canegrate: século -XIII
#Proto-Golasecca: século -XII a -X
##Tipo Ascona I ou A (século -XII)
##Tipo Ascona II ou B (11th century)
##Tipo Ca’ Morta (Como) - Malpensa (século -X).
#Golasecca I A: séculos -IX a -VIII.
#Golasecca I B: finais do século -VIII - comezos do século -VII.
#Golasecca I C: século -VII.
#Golasecca II A: -600 a -550.
#Golasecca II B: -550 a -500.
#Golasecca III A: -500 a -350.
##G. III A 1: -500 a -450.
##G. III A 2: -450 -400.
##G. III A 3: -400 a -350.

## Notas 
## Véxase tamén 
### Bibliografía 
* Raffaele De Marinis (1991). "I Celti Golasecchiani". In Multiple Authors, *I Celti*, Bompiani.
* Raffaele De Marinis (1990). *Liguri e Celto-Liguri*, Officine grafiche Garzanti Milano, Garzanti-Scheiwiller
* Ludwig Pauli, 1971. *Die Golaseccakultur und Mitteleuropa: Ein Beitrag zur Geschichte des Handels über die Alpen* (Hamburg: Hamburger Beiträge zur Archäologie). 
* Francesca Ridgeway, in David Ridgeway, Francesca Ridgeway, eds. *Italy Before the Romans* (Academic Press) 1979.
Aceiro azul

***Aceiro azul*** (en ) é un filme estadounidense de 1990 dirixido por Kathryn Bigelow e protagonizado por Jamie Lee Curtis, Ron Silver e Clancy Brown.

Estreouse en galego o 1 de setembro de 1994 a través da TVG.

## Personaxes 
* Jamie Lee Curtis como Megan Turner
* Ron Silver como Eugene Hunt
* Clancy Brown como Nick Mann
* Elizabeth Peña como Tracy Perez
* Louise Fletcher como Shirley Turner
* Philip Bosco como Frank Turner
* Richard Jenkins como Dawson
* Kevin Dunn como Asst. Chief Stanley Hoyt
* Tom Sizemore como Robber
* Mary Mara como esposa
* Skipp Lynch como instrutor
* Mike Hodge como comisario de policía
* Mike Starr como Superintendente

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Sikhote-Alin

[miniatura|270px|Sikhote-Alin é o fogar do tigre siberiano (*[Panthera tigris altaica*), o maior felino do mundo]]
[miniatura|270px|Os últimos leopardos do Amur (*[Panthera pardus orientalis*) en liberdade viven neste territorio]]

A de **Sikhote-Alin** (en ) é unha cordilleira situada nos kraia de Primorie e de Khabarovsk, en Rusia, que se estende a uns 900&nbsp;km ao nordés de Vladivostok. 

Os cumios máis altos son Tordoki Yani (2 077 m), o monte Ko (2 003 m) e o monte Anik (1 933 m).

## Xeografía 
Aínda que Sikhote-Alin é unha zona temperada, coexisten alí especies típicas da taiga setentrional, como:
* o reno, 
* o oso pardo (subespecie *Ursus arctos lasiotus*),
* o oso negro tibetano (*Ursus thibetanus*),
* o leopardo (subespecie *Panthera pardus orientalis*) e
* o tigre siberiano (*Panthera tigris altaica*).  

A rexión ten poucos lobos debido á competencia cos tigres siberianos, un dos maiores felinos do mundo.

O núcleo da rexión só pode ser visitada por equipos de exploradores.

## Historia 
Crese que o nome procede do manchú *alin* "montaña".

Nas décadas de 1910 e 1920, Sikhote-Alin foi explorada en profundidade por Vladímir Arséniev (1872-1930) que describiu as súas aventuras en varios libros, especialmente en *Dersu Uzala* (1923), que foi levado ao cine en 1975 por Akira Kurosawa. 

En 1935 establecéronse os refuxios da vida salvaxe de Sikhote-Alin e Lazo para preservar a fauna da rexión.

O 12 de febreiro de 1947 tivo lugar nestas montañas unha das maiores chuvias de meteoritos da historia recente. 

O meteorito de Sikhote-Alin estoupou na atmosfera segundo caía, facendo que caesen toneladas de metais nunha rexión elíptica duns 1,3&nbsp;km2. 

Formáronse numerosos cráteres de impacto, o maior deles de 26&nbsp;m de diámetro.

En 2001 a UNESCO incluíu "Sikhote-Alin central" na lista de lugares Patrimonio da Humanidade, citando a súa importancia para a "supervivencia de especies en perigo como o *Mergus squamatus*, o *Bubo blakistoni* e o tigre siberiano". 

A rexión incluída ten unha superficie de 16&nbsp;319&nbsp;km2, da que o núcleo central da Reserva natural de Sikhote-Alin comprende 3 985 km2. 

En 2018 a zona Patrimonio da Humanidade estendeuse 11&nbsp;605&nbsp;km2 ao incluír o Parque Nacional de Bikin co nome de "Val do río Bikin".

## Notas 
## Véxase tamén 
### Ligazóns externas 
* UNESCO — Sikhote-Alin World Heritage Site
* Natural Heritage Protection Fund: Central Sikhote-Alin - *at Natural Heritage Protection Fund*
* Zhuravlev, Yu. N., ed. (2000) *Стратегия сохранения биоразнообразия Сихотэ-Алиня = A Biodiversity Conservation Strategy for the Sikhote-Alin*' Vladivostok: Russian Academy of Sciences, Far Eastern Branch
Ácido isobutírico

O **ácido isobutírico**, tamén chamado **ácido 2-metilpropanoico** ou **ácido isobutanoico**, é un ácido carboxílico con fórmula estrutural (CH3)2CHCOOH. Ácido isobutírico é un nome trivial aceptado polas regras da IUPAC. É un isómero do ácido *n*-butírico.  A súa desprotonación ou esterificación dá lugar a derivados chamados **isobutiratos**. 

O ácido isobutírico é un líquido incoloro cun cheiro máis ben desagradable. É soluble en auga e solventes orgánicos. Atópase en estado libre na alfarrobeira (*Ceratonia siliqua*), na vanilla e na raíz de *Arnica dulcis*, e en forma de etil éster no aceite de *Croton tiglium*.

## Produción 
O ácido isobutírico prepárase por oxidación de isobutiraldehido, que é un subproduto da hidroformilación do propileno.

Tamén se pode preparar por hidrocarboxilación a alta presión (reacción de Koch) a partir do propileno: En presenza de doantes de protóns, a acción da amálgama de sodio sobre o ácido metacrílico tamén dá lugar a ácido isobutírico.

## Reaccións 
Cando se quenta cunha solución de ácido crómico oxídase a acetona. O permanganato de potasio alcalino oxídao a ácido α-hidroxiisobutírico, (CH3)2C(OH)-CO2H.

## Notas
Always, para sempre

***Always, para sempre*** (en ) é un filme estadounidense de 1989 dirixido por Steven Spielberg, e protagonizado por Richard Dreyfuss, Holly Hunter, John Goodman, Brad Johnson e Audrey Hepburn no seu derradeiro papel cinematográfico.

Estreouse en galego o 31 de marzo de 1997 a través da TVG.

## Personaxes 
* Richard Dreyfuss como Pete Sandich
* Holly Hunter como Dorinda Durston
* John Goodman como Al Yackey
* Brad Johnson como Ted Baker
* Audrey Hepburn como Hap
* Roberts Blossom como Dave
* Keith David como Powerhouse
* Ed Van Nuys como Nails
* Marg Helgenberger como Rachel
* Dale Dye como Don
* Brian Haley como Alex
* James Lashly como Charlie
* Michael Steve Jones como Grey
* Doug McGrath como condutor do bus

## Notas 
## Véxase tamén 
### Bibliografía 
* Crawley, Tony. *The Steven Spielberg Story*. Nova York: William Morrow, 1983. .
* Dolan, Edward F. Jr. *Hollywood Goes to War*. Londres: Bison Books, 1985. .
* Evans, Alun. ''Brassey's Guide to War Films*. Dulles, Virginia: Potomac Books, 2000. .
* Farmer, James H. "The Making of Always." *Air Classics*, Volume 26, No. 2, febreiro de 1990.
* Freer, Ian. *The Complete Spielberg*. Nova York: Virgin Books, 2001. .
* Sinyard, Neil. *The Films of Steven Spielberg*. Londres: Bison Books, 1986. .
* Walker, Alexander. *Audrey: Her Real Story*. Londres: Weidenfeld & Nicolson, 1997. .
* Woodward, Ian. *Audrey Hepburn: Fair Lady of the Screen''. Londres: Virgin Books, 2010. .

### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Blaženka Divjak

**Blaženka Divjak**, nada en Varaždin o 1 de xaneiro de 1967  é unha política e matemática croata,  

## Traxectoria 
Logo de rematar os estudos de secundaria entrou a estudar na Facultade de Ciencias Naturais e Matemáticas da Universidade de Zagreb (UZ) e alí se graduou en 1989 .
En 1990 comezou a dar clases de matemáticas no instituto da súa localidade natal e en 1994 entrou como profesora axudante na Facultade de Organización e Informática en 1994 e doutorouse en 1997 pola Universidade de Zagreb coa tese *Geometrija pseudogalilejevih prostora* dende  2010 é profesora titular desa universidade. Entre 2010 e 2014 foi vicerreitora de estudantes e estudos da UZ. Escribiu en solitario ou en colaboración libros técnicos e de ensino das matemáticas e máis de 80 artigos científicos e profesionais. Ademais de croata, fala inglés e alemán.

A petición do Partido Popular Croata-Liberal Demócratas foi ministra de ciencia e educación do 9 de xuño de 2017 ao 23 de xullo de 2020 no gabinete de Andrej Plenković.

## Publicacións 
* *Zbirka zadataka iz matematike* (1998, con Tihomir Hunjak e Mirela Ostroški)
* *Matematika 1 : priručnik za nastavnike za 1. razred srednje ekonomske škole* (2003)
* *Matematika 1: udžbenik sa zbirkom zadataka za 1. razred srednje ekonomske škole* (2004)
* *Matematika za informatičare* (2004, con Tihomir Hunjak)
* *Diskretna matematika s teorijom grafova* (2005, con Alen Lovrenčić) 
* *Ključni faktori uspjeha za povećanje vlastitih prihoda visokoškolskih institucija* (2006, con Slavko Krajcar e Darko Tipurić)
* *Financijska matematika* (2007, con Zlatko Erjavec) 
* *Što nakon diplome? Rezultati istraživanja o zapošljivosti studenata koji su diplomirali akademske godine 2015./2016* (2018, con Katarina Pažur Aničić, Katarina e Diana Šimić)

## Notas
O caranguexeiro

é unha novela de 1929 escrita polo autor xaponés Takiji Kobayashi.

## Orixe 
A pesca no mar de Okhotsk principiara a comezos do século XX. Foi considerada unha industria estratéxica, protexida pola armada imperial xaponesa. Axiña comezarían os primeiros conflitos con Rusia e posteriormente coa Unión Soviética. Tras unha exhaustiva investigación, Takiji Kobayashi describiu a vida e traballo dos pescadores en condicións de semiescravitude e o maltrato físico e psicolóxico ó que eran sometidos e publicada en xullo de 2020 por Editorial Hugin e Munin.

## Adaptacións 
No ano 1953, foi levada ó cine polo director Sō Yamamura.
No 2008, debido ó contexto de crise económica e precariedade laboral, unha reedición da novela acadou un gran suceso de vendas no Xapón. Isto provocou a adaptación da novela ó manga, a varias adaptacións teatrais e a un remake de película orixinal do 1953.

## Notas 
## Véxase tamén 
### Bibliografía 
* 
*
Eduardo García Penedo

**Eduardo García Penedo**, nado en 1863 e finado en Ribadavia o 28 de outubro de 1947, foi un avogado e político galego.

## Traxectoria 
Foi nomeado secretario da Fiscalía da Audiencia de Manila en 1894. Foi nomeado alcalde de Ribadavia por Real Orde en 1898. Logo da renuncia do alcalde Luís Chao Sobrino, foi elixido alcalde de Ribadavia en maio de 1918.  Foi deputado provincial.

## Vida persoal 
Casou con Joaquina Rodríguez Peinador e foi pai de Eduardo García Rodríguez
## Notas
Mira Filzah

**Nur Amirah binti Filzah Badioezaman**, nada en Ipoh o 2 de abril de 1993 é unha modelo, actriz e empresaria  malaisiana, unha das artistas femininas máis populares do país  .    

## Traxectoria 
Mira Filzah principiou como modelo con 17 anose comezou a actuar en 2013 protagonizando a serie de televisión *Dunia Lola*. Non obstante, deixou a súa carreira artística durante dous anos para centrarse nos seus estudos de negocios internacionais na Universidade Tecnolóxica MARA, onde se graduou en 2016  e volveu á interpretación en 2015 cun papel na serie *Eksperimen Cinta* e no telefilm *Din Sardin* (2015), esta última participación aumentou a súa popularidade, ao se facer viral unha imaxe súa vestida co uniforme oficial da policía de tráfico. 

En 2016 protagonizou en TV3 a serie *Cinta Si Wedding Planner* xunto co actor singapuriano Ady Putra e que se converteu nun éxito ao que seguiu un telefilme especial, *Cinta Si Wedding Planner Raya*. En 2018 rodou a súa primeira película para o cinema, *Rise: Ini Kalilah* que protagonizou xunto a Remy Ishak e Sangeeta Krishnasamy e que se estreou o 13 de setembro. Ao ano seguinte apareceu no seu segundo filme, *Sangkar* de Kabir Bhatia e Zul Ariffin e Remy Ishak, que se estreou o 29 de agosto de 2019 e que constitúe o primeiro filme malaisiano de artes marciais mixtas. Mira volveu emparellarse con Remy Ishak nas series *Lelaki Kiriman Tuhan* e *Pujaan Hati Kanda* de Slot Akasia TV3.  

En agosto de 2019, Mira interpretou o papel de Puteri na serie *Sweet Dreams*que protagonizou xunto con Ben Amir e que tamén contou no elenco a Sean LJE, Datin Nina Juren, PU Azman, Yuna Rahim, Nasz Sally, Yusuf Bahrin, Didi Astillah e Roy Azman. 

Como empresaria lanzou oito tipos de lapis de labios baixo licenza de Mora Cosmetics usando a marca Mora Essential.

## Notas
MACSAT

**MACSAT** (*Multiple Access Communications satellite*) foi unha serie de dous satélites de comunicacións militares estadounidense.

### Características
Os dous satélites MACSAT foron a terceira xeración de satélites militares dixitais de comunicacións tácticos para demostrar o uso de UHF para a transmisión de voz, datos, fax e vídeo na modalidade de "gardar e enviar", pola que se envían datos desde terra ao satélite, este gardaos e ao sobrevoar unha estación receptora os envía a terra.

Os satélites estabilizábanse mediante gradente gravitatorio mediante un mastro 9 metros cunha masa de 2,3 kg no seu extremo, aínda que o mastro dun dos satélites parece que fallou en despregarse. O corpo dos satélites tiña forma cilíndrica coa superficie cuberta de células solares para producir ata 17 W de potencia, almacenados en baterías de níquel-cadmio de 150 vatio-hora de capacidade. A carga útil, parecida ao do satélite GLOMR, usaba procesadores dixitais duais para proporcionar redundancia e ata 16 MB de almacenamento. Cada satélite dispoñía de dous transmisores sintonizables de 10 W de potencia, un receptor auxiliar de 65 W para a adquisición de comandos e reconfiguración de hardware e dous sistemas de antenas.

Ambos MACSAT foron lanzados o 9 de maio de 1990 usando un foguete Scout G1 desde a Base Vandenberg da Forza Aérea a unha órbita duns 600 x 700 km de altura e 90º de inclinación orbital. Un dos satélites foi usado para o envío de mesaxes durante a Guerra do Golfo.

## Notas 
## Véxase tamén 
### Outros artigos 
*Scout G1
*Guerra do Golfo
*GLOMR
Saltopus

***Saltopus*** é un xénero de dinosauro bípede moi pequeno do que só se coñece unha única especie *S. elginensis*. Viviu durante o período Triásico tardío no que no presente é Escocia. É un dos máis famosos réptiles de Elgin.

## Descrición 
*Saltopus elginensis* é coñecido por un único esqueleto parcial ao que lle falta a caveira mais que inclúe partes da columna vertebral, as extremidades anteriores, a pelve e as extremidades posteriores. Estes conserváronse principalmente como impresións ou fundicións naturais no gres e conta con moi pouco material óseo. Tiña a metade de tamaño dun gato doméstico, e podería chegar a medir entre 80 e 100 cm de longo. Tiña os ósos ocos coma os dos paxaros e outros dinosauros. É probable que o seu peso roldase arredor de 1 kg. A maioría da súa lonxitude está atribuída á súa longa cola. Tiña mans con cinco dedos, sendo o cuarto e o quinto máis pequenos que os outros. Ao contrario da descrición orixinal, en 2011 estabeleceuse que o sacro estaba composto de dúas vértebras, sendo esta unha condición primitiva, e non por catro.

## Notas
Manuel Rodríguez Louro

**Manuel Rodríguez Louro**, coñecido como o **Marrolas**, nado no Ézaro (Dumbría) o 15 de maio de 1916 e finado en Hartheim (Austria) o 16 de setembro de 1941, foi un mariñeiro e militar galego.

## Traxectoria 
Mariñeiro do Ézaro. Co golpe de Estado do 18 de xullo de 1936 fuxiu e agochouse no monte Pindo. Buscando un xeito de poder escapar, xunto con outros once mozos tamén fuxidos (entre eles o seu irmán Joaquín), o 16 de outubro de 1937 asaltaron a motora *El As* e días despois chegaron a Bristol (Inglaterra).

Por Francia entrou en España e combateu no exército republicano. Coa derrota da República pasou a Francia e foi internado en Argelès-sur-Mer. Incorporado á Compañía de Traballadores Estranxeiros, foi destinado á liña Maginot. Foi detido polos alemáns coa caída de Francia na segunda guerra mundial. Deportado a Mauthausen en xaneiro de 1941, foi trasladado a Gusen en febreiro. Morreu en Hartheim en setembro.

## Recoñecementos 
O concello de Dumbría celebrou no ano 2006 na casa de Cultura de Olveira a primeira homenaxe en recordo dos veciños que pereceron no campo de concentración de Mauthausen-Gusen; Manuel Rodríguez Louro, Silvestre Albite Miranda e Manuel Piñeiro Agulleiro, así como en memoria de Máximo Ingilde Maceiras que perdeu a vida combatendo contra o exército alemán na Resistencia francesa.

O 18 de febreiro de 2018 celebrouse no Parlamento de Galicia unha homenaxe promovida pola Asociación para a Recuperación da Memoria Histórica onde se leron os nomes das 193 vítimas galegas que fuxindo da represión franquista acabaron deportados nos campos de concentración nazis, entre eles o de Manuel Rodríguez Louro.

## Notas 
## Véxase tamén 
### Outros artigos
*Lista de galegos asasinados en Mauthausen

### Bibliografía 
* 
* 
* 
* 

### Ligazóns externas 
* Los caídos en Mauthausen: Manuel Rodríguez Louro, de O Ézaro
Jaime Carvajal

O nome **Jaime Carvajal** pode referirse a:
***Jaime Carvajal y Urquijo**, empresario e político español (n. 1939);
***Jaime Carvajal Hoyos**, empresario español, fillo do anterior (f. 2020).
Encontros na terceira fase

***Encontros na terceira fase*** (en ) é un filme estadounidense de 1977 escrito e dirixido por Steven Spielberg, e protagonizado por Richard Dreyfuss, Melinda Dillon, Teri Garr, Bob Balaban, Cary Guffey e François Truffaut. Conta a historia de Roy Neary, un traballador de Indiana, cuxa vida cambia após un encontro cun obxecto voador non identificado (ovni).

## Sinopse 
[miniatura|esquerda|A [Devils Tower National Monument|Devils Tower serviu como escenario para a película.]]
miniatura|esquerda|Frase musical utilizada na película para comunicarse con alieníxenas.
No deserto de Sonora, o científico francés, investigador do fenómeno OVNI e invitado principal da *Conferencia de Montsoreau*, Claude Lacombe (François Truffaut) e o seu tradutor estadounidense David Laughlin (Bob Balaban), entre outros científicos de investigación do goberno, descobren os avións que compuñan o Voo 19, un escuadrón aéreo perdido pouco despois da segunda guerra mundial. Os avións están intactos e operativos, pero non hai rastro dos pilotos.

Un buque de carga, o *Cotopaxi*, desaparecido no Triángulo das Bermudas, aparece no medio do deserto de Gobi. Un avión está sendo perseguido por un obxecto brillante que o piloto non sabe describir.

Mentres tanto, Roy Neary (Richard Dreyfuss), un empregado da compañía eléctrica, está a investigar un apagamento cando o seu camión para e é inundado de luz brillante do ceo. Experimenta un encontro próximo cun OVNI, Roy é inmediatamente atrapado no medio dunha persecución policial tras catro Ovnis. 

Despois desta experiencia, Roy queda fascinado polos Ovnis, para consternación da súa esposa, Ronnie (Teri Garr). Roy obsesiónase cada vez máis con cinco estrañas notas musicais e imaxes mentais en forma de montaña e comeza a modelalas. Jillian (Melinda Dillon) tamén se obsesiona con crear bosquexos desa montaña única. Pouco despois, aterroriza na casa un encontro de Ovnis, no que Barry, o seu fillo pequeno, é secuestrado por seres indistinguibles a pesar dos esforzos que fixo para protexer a súa casa.

Mentres tanto, o aumento do comportamento errático de Roy fai que Ronnie o deixe, levando consigo os seus tres fillos.

Desesperado, Roy ve un telexornal sobre un descarrilamento de tren preto da Devil's Tower National Monument en Wyoming, Estados Unidos. Alí decátase de que a imaxe mental que o molestaba é real. Jillian ve a mesma transmisión, polo que ela e Roy, así como moitos outros coa mesma experiencia, diríxense ao sitio.

## Elenco e personaxes 
* Richard Dreyfuss como Roy Neary
* François Truffaut como Claude Lacombe
* Teri Garr como Ronnie Neary
* Melinda Dillon como Jillian Guiler
* Bob Balaban como David Laughlin
* J. Patrick McNamara como líder do proxecto
* Warren Kemmerling como Maior “Wild Bill” Walsh
* Roberts Blossom como Farmer
* Philip Dodds como Jean Claude
* Cary Guffey como Barry Guiler
* Lance Henriksen como Robert
* Merrill Connally como líder de equipo
* George DiCenzo como Maior Benchley
* Gene Dynarski como Ike
* Josef Sommer como Larry Butler
* Carl Weathers como policía militar

## Notas 
## Véxase tamén 
### Bibliografía 
*
Small Spacecraft Mission Service

O **Small Spacecraft Mission Service** (**SSMS**) é un dispensador de deseño modular para ser adaptado ás necesidades de lanzamento en astronáutica.

## Catacterísticas
Pode usarse para satélites lixeiros con masa entre 1 kg (CubeSats) e 500 kg (minisatélites). Foi deseñado e construído por SAB Aerospace para Avio, contratista principal de Vega para a Axencia Espacial Europea, e foi usado por primeira vez en setembro de 2020 cun foguete Vega da Axencia Espacial Europea.
## Notas
Waasland-Beveren

O **Waasland-Beveren** é un equipo de fútbol da cidade de Beveren, en Bélxica que xoga na Primeira División de Bélxica. Dende 2002 ata 2010 levou o nome de **KV Red Star Waasland**, momento no que se fusionaron co KSK Beveren e comezaron a xogar no estadio do desaparecido K. Sint-Niklase SKE.

## Notas 
## Véxase tamén 
### Ligazóns externas 
* Sitio web oficial
Órbita heliosíncrona

alt=O plano da órbita está fixado en relación á Terra, non ó fondo de estrelas.|miniatura|O plano da órbita está fixado en relación á Terra, non ó fondo de estrelas.
Unha **órbita heliosíncrona** debuxa unha órbita xeocéntrica lixeiramente retrógrada, da que se escolle a altitude e inclinación para que o ángulo entre o plano da órbita e a dirección do Sol permaneza aproximadamente constante, quedando así o plano da órbita fixado en relación á Terra.

Un satélite situado sobre unha órbita semellante pasa sobre un punto dado da superficie terrestre á mesma hora solar local.

É usada por gran parte dos satélites que fan observacións fotográficas en luz visible (meteorolóxicos, de recoñecemento, de teledetección...), pois a iluminación do lugar observado ten pouca variación dunha a outra toma. É unha órbita polar baixa (entre uns 200 e 1680 km de altura, radio entre 6500 e 8000 km) e periodicidade curta (de 88 a 120 minutos).

En setembro de 2020 A ESA puxo en órbitas heliosíncronas diversos minisatélites de cubesat.

## Notas
Vega (foguete)

alt=Un Vega con Sentinel-2 disposto para o lanzamento.|miniatura|Un Vega con Sentinel-2 disposto para o lanzamento.
**Vega** é un foguete espacial lanzador lixeiro europeo, usado por primeira vez en febreiro de 2012. Ten un só corpo, de 3 m de diámetro e 30 m de altura. Dispón de tres etapas de combustible sólido e un módulo superior de combustible líquido para o control de altura e órbita e liberación de satélites. En 2020 foi usado cun novo sistema de distribución satelital, SSMS.

A evolución que prevé a ESA é o foguete Vega-C, unha versión máis potente de Vega, programando un primeiro voo en 2020. Vega-C terá 700 kg máis de capacidade e un volume meirande dentro dunha cofia (a parte superior de carga) máis larga, e un custe semellante ó de Vega, con máis satélites por lanzamento compartido, con rebaixa do custe por quilogramo.

No 2021 prevese que os Vega-C monten motores P120C de combustible sólido, os mesmos que os Ariane 6.

O 16 de novembro de 2020 foi lanzado a misión Vega VV17, co satélite español SEOSAT-Ingenio, fallando o lanzamento.

## Historial de lanzamentos 
## Notas
Filip Bradarić

**Filip Bradarić** (AFI: [fǐlip brǎdaritɕ]), nado en Split o 11 de xaneiro de 1992, é un futbolista  croata que xoga como centrocampista para o Cagliari Calcio da Serie A italiana.

## Traxectoria 
O 24 de xaneiro de 2020, Bradarić chegou cedido ó Celta de Vigo da Primeira División ata final de tempada.

## Notas 
## Véxase tamén 
### Ligazóns externas 
* Perfil en Soccerway.com
Presnel Kimpembe

**Presnel Luis Kimpembe** (AFI: [pʁɛsnɛl kimpɛmbe]), nado en Beaumont-sur-Oise (Illa de Francia, Val do Oise) o 13 de agosto de 1995, é un futbolista  francés que xoga como defensa central para o Paris Saint-Germain FC da Ligue 1 francesa.

## Traxectoria 
Kimpembe debutou co primeiro equipo do Paris Saint-Germain FC o 17 de outubro de 2014 nun partido da Ligue 1 contra o RC Lens. O 11 de xullo de 2020, Kimpembe renovou o seu contrato co Paris Saint-Germain ata 2024.

## Títulos 
### Club 
;Paris Saint-Germain
*Ligue 1: 2015–16, 2017–18, 2018–19, 2019–20
*Coupe de France: 2015–16, 2016–17, 2017–18, 2019–20
*Coupe de la Ligue: 2015–16, 2016–17, 2017–18, 2019–20
*Trophée des Champions: 2016, 2017

### Selección 
;Francia
*Copa do Mundo de Fútbol: 2018

## Notas 
## Véxase tamén 
### Ligazóns externas 
* Perfil na Federación Francesa de Fútbol
Rally de Pontevedra de 1985

O **Rally de Pontevedra de 1985** foi a segunda edición de dito rally, así como a última proba da tempada 1985 do Campionato de Galicia de Rally. Celebrouse o 7 de decembro de 1985 e o vencedor foi o mexicano Ricardo Gallardo, a bordo dun Porsche 911 SC.

## Resumo 
O campionato galego chegou á última proba co título xa decidido a favor de José Mora e o seu copiloto Luís Moya, polo que estes non tomaron a saída, como tampouco o fixeron Carlos Piñeiro nin José Luis Vilanova.

O ourensán Peitos, cun Alfa Romeo GTV, comezou liderando a proba, pero tivo que retirarse no terceiro treito, despois de saírse da estrada. Ao chegar a Cangas, o tamén ourensán Alfonso Pavón lideraba a proba co seu Renault 5 GT Turbo, con 24 segundos de vantaxe sobre o mexicano afincado en Pontevedra Ricardo Gallardo. Tras eles chegaban Enrique Fernández "Vila", tamén cun GT Turbo e Carreira e Obdulio Fernández "Lute", ambos con SEAT 124 FL 90.

Nos últimos tres treitos Gallardo recortou as diferenzas con Pavón ata poñerse por diante e gañar o rally. Con todo, a Pavón o segundo posto serviulle para proclamarse subcampión galego por detrás de Mora. O ourensán "Vila" completou o podio. Entre os SEAT Panda o vencedor foi José María Magdaleno, mentres que José Pereira chegou segundo, proclamándose vencedor do Trofeo Panda 1985.

A carreira disputouse cunha intensa choiva que provocou numerosos abandonos, entre eles os de Peitos, Lute, Manuel Balado e Javier Arosa. Só 23 vehículos chegaron á meta.

## Clasificación 
## Notas
Hacksaw Ridge

***Hacksaw Ridge*** é un filme biográfico de 2016 dirixido por Mel Gibson e escrito por Andrew Knight e Robert Schenkkan. É unha coprodución entre os Estados Unidos de América e Australia e baséase no documental de 2004 *The Conscientious Objector*. A historia do filme está ambientado durante a segunda guerra mundial e conta as experiencias de Desmond Doss, un sanitario pacifista estadounidense que, como adventista do sétimo día, rexeita levar ou utilizar unha arma de calquera clase. Doss converteuse no primeiro obxector de conciencia en obter a Medalla de Honra, que lle foi concedida polo seu servizo durante a batalla de Okinawa. Está protagonizado por Andrew Garfield no papel de Doss, xunto con Sam Worthington, Luke Bracey, Teresa Palmer, Hugo Weaving, Rachel Griffiths e Vince Vaughn nos papeis secundarios.

## Personaxes 
* Andrew Garfield como Desmond Doss
* Sam Worthington como Capitán Jack Glover
* Luke Bracey como Smitty Ryker
* Hugo Weaving como Tom Doss, pai de Desmond
* Teresa Palmer como Dorothy Schutte, muller de Desmond
* Rachel Griffiths como Bertha Doss, nai de Desmond
* Vince Vaughn como Sarxento Howell
* Ryan Corr como Tenente Manville
* Richard Roxburgh como Coronel Stelzer
* Luke Pegler como Milt "Hollywood" Zane
* Richard Pyros como Randall "Teach" Fuller
* Ben Mingay como Grease Nolan
* Michael Sheasby como Tex Lewis
* Firass Dirani como Vito Rinnelli
* Damien Thomlinson como Ralph Morgan
* Matt Nable como Tenente Coronel Cooney
* Robert Morgan como Coronel Sangston
* Nathaniel Buzolic como Harold "Hal" Doss, irmán de Desmond
* Milo Gibson como Lucky Ford
* Goran D. Kleut como Andy "Ghoul" Walker

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en Metacritic
Transit (filme de 2013)

***Transit*** é un filme filipino de 2013 escrito e dirixido por Hannah Espia. O filme conta a historia dun pai que se vé na obriga de agochar os seus fillos da policía de inmigración en Israel após o goberno israelí decidise deportar os nenos dos traballadores inmigrantes. É a primeira longametraxe de Espia e foi case completamente rodada en Israel.

O filme estreouse na 18ª edición do Festival Internacional de Cinema de Busan, na sección New Currents. O filme foi escollido como candidato de Filipinas para o Óscar ó mellor filme en lingua non inglesa na 86ª edición dos premios, mais finalmente non foi nomeado.

## Personaxes 
* Ping Medina como Moises
* Irma Adlawan como Janet
* Jasmine Curtis-Smith como Yael
* Marc Justine Alvarez como Joshua
* Mercedes Cabral como Tina
* Perla (Pnina) Bronstein como Rotem
* Omer Juran como Omri
* Toni Gonzaga como nai de Joshua
* Menahem Godick como policía israelí

## Notas 
## Véxase tamén 
### Outros artigos 
* Filmes de Filipinas propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
*
Ang Babae sa Septic Tank

***Ang Babae sa Septic Tank*** é un filme filipino de 2011 dirixido por Marlon Rivera, escrito por Chris Martinez, e protagonizado por JM de Guzman, Kean Cipriano, Cai Cortez e Eugene Domingo. O filme conta a historia de tres aspirantes a cineastas que se propoñen facer unha longametraxe co único obxectivo de recibir recoñecementos e premios internacionais. Foi escollido como candidato de Filipinas para o Óscar ó mellor filme en lingua non inglesa na 84ª edición dos premios, mais finalmente non foi nomeado.

## Personaxes 
* Eugene Domingo como unha versión ficticia dela mesma
** Domingo tamén interpreta a Mila
* JM De Guzman como Bingbong
* Kean Cipriano como Rainier de la Cuesta
* Cai Cortez como Jocelyn

## Notas 
## Véxase tamén 
### Outros artigos 
* Filmes de Filipinas propostos ó Óscar ó mellor filme internacional
* Filmes propostos ó mellor filme internacional na 84ª edición dos Óscar

### Ligazóns externas 
*
Bwakaw

***Bwakaw*** é un filme filipino de 2012 escrito e dirixido por Jun Lana. Está protagonizado por Eddie Garcia, que interpreta o papel dun home homosexual duns 70 anos que coida dun can ó que chama *bwakaw*. O filme foi escollido como candidato de Filipinas para o Óscar ó mellor filme en lingua non inglesa na 85ª edición dos premios, mais finalmente non foi nomeado.

## Personaxes 
* Eddie Garcia como Rene
* Princess como Bwakaw
* Rez Cortez como Sol
* Soliman Cruz como xerente da funeraria
* Bibeth Orteza como Rose
* Joey Paras como Tracy
* Allan Paule como Berting
* Beverly Salviejo como Nitang
* Soxie Topacio como Zaldy
* Luz Valdez como Minda
* Gardo Versoza como Eddie
* Armida Siguion-Reyna como Alicia
* Jonathan Neri como veterinario 1
* Roni Bertubin como Ronaldo Bertubin
* May-i Fabros como Cedes

## Notas 
## Véxase tamén 
### Outros artigos 
* Filmes de Filipinas propostos ó Óscar ó mellor filme internacional
* Filmes propostos ó mellor filme internacional na 85ª edición dos Óscar

### Ligazóns externas 
*
Noy (filme)

***Noy*** é un filme filipino de 2010 dirixido por Dondon Santos. Está protagonizado por Coco Martin e Erich Gonzales e foi distribuído por Star Cinema. Foi escollido como candidato de Filipinas para o Óscar ó mellor filme en lingua non inglesa na 83ª edición dos premios, mais finalmente non foi nomeado.

## Personaxes 
* Coco Martin como Manolo "Noy" Agapito
* Cherry Pie Picache como Letty
* Joem Bascon como Bong
* Erich Gonzales como Divine
* Cheska Billiones como Tata
* Baron Geisler como Caloy
* Vice Ganda como Jane
* Ketchup Eusebio como Harold
* Pen Medina como Nick
* Jhong Hilario como traficante 1
* Kristofer King como traficante 2

## Notas 
## Véxase tamén 
### Outros artigos 
* Filmes de Filipinas propostos ó Óscar ó mellor filme internacional
* Filmes propostos ó mellor filme internacional na 83ª edición dos Óscar

### Ligazóns externas 
*
Martina Lubyová

**Martina Lubyová**, nada o 12 de maio de 1967 en Bratislava, e finada o 20 de novembro de 2023, foi unha economista e política eslovaca. 

## Traxectoria 
Filla do físico Štefan Luby, estudou primeiro xornalismo (1986-1988) co exame estatal de acreditación incluído e  diplomouse en biofísica na Facultade de Matemáticas e Física da Universidade Comenius de Bratislava (UCB) en 1991 . Entre 1995 e 2000 traballou como investigadora no Instituto de Previsións da Academia Eslovaca de Ciencias en Bratislava. En 1997 licenciouse en dereito na UCB e de 1999 ao ano 2000 foi asesora legal do Ministerio de Finanzas . En 1999 obtivo dous doutoramentos, en dereito na Universidade Comenius e en estatística na Universidade de Economía de Bratislava. Desde 2000 ata 2010 traballou para a Organización Internacional do Traballo, principalmente na súa sede de Moscova . O 1 de outubro de 2015 o Instituto de Previsións xunto co Instituto de Psicoloxía Experimental e mais o Instituto de Ciencias Sociais formaron o Centro de Ciencias Sociais e Psicolóxicas da Academia de Ciencias de Eslovaquia e Lubyová ocupou o cargo de subdirectora. Ensinou estatísticas e estatísticas sociais na Facultade de Informática Empresarial da Universidade de Economía de Bratislava   

### Ministra de Educación 
O 11 de setembro de 2017 o Partido Nacional Eslovaco presentouna para dirixir o Ministerio de Educación  no goberno de coalición de Robert Fico e xurou o seu cargo o 13 de setembro de 2017. 

En xaneiro de 2019 xurdiron dúbidas sobre a transparencia na redistribución de fondos á ciencia e á investigación. Durante a avaliación de proxectos, polo menos nun dos casos houbo unha inxerencia inxustificada na avaliación do ministerio, e a ministra destituíu ao director xeral da sección de ciencia e tecnoloxía. Cesou do seu cargo o 21 de marzo de 2020 tras a celebración de eleccións xerais  e a dimisión do goberno de Peter Pellegrini.

## Publicacións 
* *Dôchodkové zabezpečenie v SR v kontexte európskych dôchodkových systémov a ich súčasných reforiem* (1997)
* *Aktívna politika trhu práce v Slovenskej republike* (1997)
* *Jobs from Active Labour Market Policies and Their Effects on Slovak Unemployment*," William Davidson Institute Working Papers Series 112, William Davidson Institute at the University of Michigan (1997, con Jan C. van Ours)
* *Labour Supply of Married Females and the Related Wage Setting Behavious in Slovakia and the Czech Republic*. Working Paper Nº 7, Institute for Forecasting, Slovak Academy of Sciences (2000, con K. Sabirjanova)
* *Labour Market Institutions and Policies in the CIS: Post-Transition Outcomes*, Working Paper 3/2009, International Labour Organisation, Sub-regional Office for Eastern Europe and Central Asia (2009)
## Notas
Rally da Coruña de 1985

O **Rally da Coruña de 1985** foi a 15ª edición de dito rally, así como a penúltima proba da tempada 1985 do Campionato de Galicia de Rally. Celebrouse o 10 de decembro de 1985 e o vencedor foi o ourensán Peitos, a bordo dun Alfa Romeo GTV 6.

O coruñés José Mora, a pesar de non participar no rally, proclamouse campión galego ao remate deste, tras o abandono na proba do seu máximo rival, Carlos Piñeiro.

## Itinerario 
O rally constou de 246,9 km totais, dos cales 68,6 foron cronometrados, e estivo dividido en dúas seccións. A primeira delas consistiu nun só treito, o miradoiro de Bens, e disputouse de xeito nocturno a partir das 00:00 horas do día 10. A segunda sección correuse a partir das 8:30 da mañá e consistiu en dúas pasadas polos treitos de Cambre, Limiñón, Ois, Doroña e Vilouzás.

## Resumo 
Carlos Piñeiro comezou liderando a proba pero tivo que retirarse nada máis comezar a segunda etapa, por culpa dun erro das súas asistencias, que colocaron gasóleo en vez de gasolina no seu Porsche 911 SC. O seu abandono provocou a perda de todas as súas posibilidades de proclamarse campión galego de 1985, indo o título a parar matematicamente ás mans de José Mora, que non participou no rally.

O lucense José Luis Vilanova, conducindo tamén un Porsche 911 SC, ocupou a praza de Piñeiro ata o terceiro treito, cando foi superado polo Alfa Romeo de Peitos, que xa non abandonou o liderado en toda a proba, chegando a marcar o mellor tempo en seis dos treitos. Logo Vilanova sufriu unha saída de estrada nun dos enlaces e foi penalizado no control, perdendo a segunda praza e caendo ata o posto 14º final, a pesar de ter sido o máis rápido en tres dos treitos.

O Renault 5 GT Turbo de Alfonso Pavón foi o que chegou finalmente á meta en segundo lugar, despois de manter un duelo durante todo o rally co Renault 5 Copa Turbo de Germán Castrillón. Castrillón fora por diante de Pavón durante todo o rally pero perdeu a súa escasa vantaxe no último tramo ao saírse da estrada, chegando finalmente terceiro. Diego Barcia foi en cuarta posición gran parte do rally, pero no último treito acabou nunha silveira e quedou relegado á novena posición final.

Unha das pasadas por Limiñón tivo que ser anulada despois dun duro accidente de José Caamaño e o seu copiloto Carlos García, tendo que ser trasladado este último ao hospital.

## Clasificación 
## Notas
Ded na si Lolo

***Ded na si Lolo*** é un filme filipino de 2009 dirixido e escrito por Soxy Topacio. Foi escollido como candidato de Filipinas para o Óscar ó mellor filme en lingua non inglesa na 82ª edición dos premios, mais finalmente non foi nomeado.

## Personaxes 
* BJ Forbes como Bobet
* Manilyn Reynes como Charing
* Gina Alajar como Mameng
* Elizabeth Oropesa como Dolores
* Dick Israel como Isidro
* Roderick Paulate como Joonee

## Notas 
## Véxase tamén 
### Outros artigos 
* Filmes de Filipinas propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar

### Ligazóns externas 
*
Donsol (filme)

***Donsol*** é un filme filipino de 2006 escrito e dirixido por Adolfo Alix Jr. e conta a historia dun romance na illa de Donsol. Está protagonizado por Sid Lucero e Angel Aquino, e foi producido por Bicycle Pictures. Foi escollido como candidato de Filipinas para o Óscar ó mellor filme en lingua non inglesa na 80ª edición dos premios, mais finalmente non foi nomeado.

## Personaxes 
* Sid Lucero como Daniel
* Angel Aquino como Teresa
* Cherie Gil como Mars
* Jacklyn Jose como Ligaya
* Bembol Roco como Fidel
* Kenneth Ocampo como Nog
* Mark Gil como Dustin
* Aaron Junatas como irmán máis novo de Daniel

## Véxase tamén 
### Outros artigos 
* Filmes de Filipinas propostos ó Óscar ó mellor filme internacional
* Filmes propostos ó mellor filme internacional na 80ª edición dos Óscar

### Ligazóns externas 
*
Ang Pagdadalaga ni Maximo Oliveros

***Ang Pagdadalaga ni Maximo Oliveros*** é un filme filipino de 2005 dirixido por Auraeus Solito. Foi escollido como candidato de Filipinas para o Óscar ó mellor filme en lingua non inglesa na 79ª edición dos premios, mais finalmente non foi nomeado.

## Personaxes 
* Nathan Lopez como Maximo Oliveros
* Soliman Cruz como Paco Oliveros
* JR Valentin como Victor Perez  / amigo de Maxi / oficial de policía
* Neil Ryan Sese como Boy Oliveros
* Ping Medina como Bogs Oliveros

## Véxase tamén 
### Outros artigos 
* Filmes de Filipinas propostos ó Óscar ó mellor filme internacional
* Filmes propostos ó mellor filme internacional na 79ª edición dos Óscar

### Ligazóns externas 
*
Millepora tenera

***Millepora tenera*** é unha especie de cnidario hidrozoo da subclase dos hidroidolinos, orde dos antoatecados, suborde dos capitados, unha das quince recoñecidas na actualidade (2020) na familia dos milepóridos. 

É unha especie de coral de fogo colonial con esqueleto calcario que se encontra en arrecifes de coral en augas pouco profundas do mar Vermello, océano Índico e o sur do Pacífico. O extracto dos nematocistes provoca hemólise, contúne un factor dermonecrótico e ten propiedades antixénicas. Os coellos inmunizados co extracto desenvolven anticorpos neutralizantes que protexen contra a hemólise, a dermonecrose e a muorte. O antisoro tamén podería usarse para protexer contra as toxinas presentes nos extractos de 'Millepora alcicornis*.

## Estado de conservación 
A Unión Internacional para a Conservación da Natureza e dos Recursos Naturais (UICN), coniderando que *Millepora tenera* ten unha área de distribución ampla e que é común en gran parte desta área, aínda que está suxeita ás enfermidades comúns dos corais e ao branquexamento en condicións ambientais adversas e, ao igual que outros corais, está ameazada pola degradación do seu hábitat nos arrecifes de coral, e tendo en conta, porén, que é unha especie de crecemento rápido, e é unha das primeiras especies de *Millepora* en recolonizar os arrecifes danados, avalía o seu status como *LC* (pouco preocuante).

## Notas 
## Véxase tamén 
### Bibliografía 
* George, John David & Jennifer George (1979): *Marine Life: An Illustrated Encyclopedia of Invertebrates in the Sea*. New York, NY, USA: John Wiley and Sons. ISBN 978-0-4710-5675-1, pp. 18-21.
* Schuchert, P. (2011): *Millepora tenera* Boschma, 1948. En: Schuchert, P. World Hydrozoa database. (Actualizado o 4 de setembro de 2020).
* Veron, J .E. N. (2000): *Corals of the World. Vol. 3*. Townsville, Queensland, Australia: Australian Institute of Marine Sciences. 
* Wilkinson, C. (2004): *Status of Coral Reefs of the World*. Townsville, Queensland, Australia: Australian Institute of Marine Science.
* Wood, E. M. (1983): *Reef corals of the world: biology and field guide*. Neptune City, New Jersey, USA: T.F.H. Publications. ISBN 978-0-8766-6809-2.

### Outros artigos 
* Hidrozoos
* *Millepora''
Magion

[miniatura|Unha réplica de Magion 3 no Museo Técnico Nacional en [Praga.]]
**Magion** foi unha serie de satélites artificiais científicos da República Checa.

## Características
Os satélites Magion foron satélites checos deseñados para estudar a magnetosfera e a ionosfera terrestres. Houbo cinco satélites Magion, lanzados entre 1978 e 1996 a bordo de diferentes tipos de foguetes.

### Magion 3
Magion 3 funcionou como subsatélite de Interkosmos 25 co obxectivo de estudar a radiofrecuencia nas áreas aurorais, a dinámica dos feixes modulados e os plasmoides no plasma próximo á Terra, a natureza da relación electrodinámica das ondas electromagnéticas na magnetosfera e a ionosfera e á busca de solitóns electromagnéticos en contornas perturbadas. Foi enviado ao espazo o 18 de decembro de 1991 mediante un Tsiklon-3.

### Magion 4 e Magion 5
Ambos satélites foron destinados ao mesmo proxecto, no que servirían de subsatélites aos satélites Interbol 1 e Interbol 2 para estudar os mecanismos físicos responsables da transmisión da enerxía do vento solar á magnetosfera, o seu almacenamento alí e a posterior disipación na magnetocola e nas zonas aurorais. Magion 4 ou **S2-X** (*subsatélite de cola*, en ruso) estudaría a zona da magnetocola, mentres que Magion 5 ou **S2-A** (*subsatélite da aurora*) orbitaría cruzando os óvalos aurorais para medir a aceleración das partículas aurorais e o fluxo de correntes eléctricas que conectan a magnetocola e a ionosfera. Magion 4 foi lanzado o 2 de agosto de 1995 e Magion 5 o 29 de agosto de 1996, ambos a bordo de foguetes Molniya M.

## Historial de lanzamentos 
## Notas 
## Véxase tamén 
### Outros artigos 
*Kosmos 3M
*Tsiklon-3
*Molniya M
Copa Galicia de fútbol feminino

**Copa Galicia**, **Copa Federación Galega de Fútbol** ou **Copa Galiza** é o nome que teñen recibido unha serie de competicións deportivas organizadas pola Real Federación Galega de Fútbol que enfrontan os clubs de fútbol feminino galegos anualmente. A primeira edición foi disputada en 1984. Dende 2012 o torneo foi divido en varias categorías segundo a división á que pertencen os equipos participantes.
## Finais 
### Categoría única (ata 2012) 
### Categorías separadas (dende 2012) 
#### Categoría estatal 
#### Primeira División Galega 
#### Segunda División Galega 
## Notas
Carlos Abad

**Carlos Javier Abad-Hernández Trujillo**, nado o 28 de xuño de 1995 en Puerto de la Cruz, é un futbolista español. Xoga de gardameta no Hércules da Segunda División RFEF.

## Traxectoria 
### Inicios 
Foi fichado polo CD Tenerife en 2009, procedente do CD El Peñón de Puerto de la Cruz. Xogou nas categorías inferiores do club tinerfeño nos seguintes anos, sendo cedido un par de tempadas ao Peñón e ao Realejos.

### CD Tenerife 
Na tempada 2013/14 alternou o equipo xuvenil co Tenerife B, e xogou con este último a fase de ascenso a Segunda B. Comezou a seguinte tempada como terceiro porteiro do primeiro equipo, na Segunda División, pero as lesións dos outros porteiros fixeron que debutase o 16 de novembro de 2014 na xornada 13 contra a UE Llagostera, e que xogase tamén os seguintes partidos ata que se lesionou tamén el no partido contra o Betis, no que rompeu o ligamento interno do xeonllo esquerdo.

#### Cesión ao Real Madrid B 
En xullo de 2015, despois de renovar o seu contrato co Tenerife, foi cedido por dous anos ao Real Madrid Castilla. Co filial branco foi o porteiro titular durante todos os partidos da tempada 2015/16, na que o equipo se proclamou campión do seu grupo e xogou a fase de ascenso, obxectivo que non conseguiu ao perder as eliminatorias contra UCAM Murcia primeiro, e Lleida despois, sendo expulsado no último dos partidos. Na seguinte tempada foi titular durante gran parte do ano, ata que as boas actuacións de Luca Zidane o relegaron ao banco.

#### Tenerife e Córdoba 
Na tempada 2017/18 quedou en Tenerife como segundo porteiro, xogando catro partidos de liga e catro de Copa, e ao ano seguinte foi cedido ao Córdoba, tamén en Segunda. Foi un dos xogadores máis destacados do conxunto andaluz, que acabou descendendo.

#### Xanthi FC 
No verán de 2019 ampliou o seu contrato co Tenerife e marchou cedido ao Xanthi F.C. da Superliga de Grecia. Co equipo grego foi titular en 28 dos 33 partidos de liga, encaixando 31 goles.

### Deportivo da Coruña 
O 3 de setembro de 2020, anunciouse a súa fichaxe por dúas tempadas polo Deportivo da Coruña da Segunda División B. Disputou un total de 14 partidos, nos que encaixou 10 goles. Ao remate da tempada o seu contrato foi rescindido.

### Atlético Baleares 
Tras uns meses sen equipo, en novembro de 2021 asinou co Atlético Baleares, segundo clasificado da Primeira División RFEF. O porteiro titular do equipo balear foi o gaditano René Román, polo que Abad disputou só un partido, na derradeira xornada da tempada, contra o San Fernando. 

### Hércules 
En xullo de 2022 anunciouse a súa fichaxe polo Hércules, da Segunda División RFEF.

## Notas 
## Véxase tamén 
### Ligazóns externas 
* Perfil en BDFutbol.com 
* Perfil en Soccerway.com
Dekada '70

'''''Dekada '70''''' é un filme filipino de 2002 dirixido por Chito S. Roño. Foi escollido como candidato de Filipinas para o Óscar ó mellor filme en lingua non inglesa na 76ª edición dos premios, mais finalmente non foi nomeado.

## Personaxes 
* Vilma Santos como Amanda Bartolome
* Christopher de Leon como Julián Bartolome, Sr.
* Piolo Pascual como Julian "Jules" Bartolome, Jr.
* Carlos Agassi como Isagani "Gani" Bartolome
* Marvin Agustin como Emmanuel "Em" Bartolome
* Danilo Barrios como Jason Bartolome
* John Wayne Sace como Benjamin "Bingo" Bartolome

## Notas 
## Véxase tamén 
### Outros artigos 
* Filmes de Filipinas propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar

### Ligazóns externas 
*